Ayyur, tudert, tebda la tettizwiɣ, ad d-tettuɣal akken tella.Tarwa, ɣlin deg yirebbi n tatut ulamma ttmektayen-tt-id maca imeṭṭi deg wallen-nsen iɛiqer.Nekk s tenfalit i d-teggurreɛ, tessebrek tayri-nni i aɣ-yezdin seg lqeɛ.Ttuɣ inesɛedda ddeqs n yiseggasen amzun yettwasfeḍ seg wallaɣ imi anagar ssiɛaqa-nni d-tenna i yettrebriben deg wallaɣ. Ugiɣ ad nadiɣ ad ẓreɣ d anwa i mačči d mmi imi rebbeɣ fell-asen tasa i tlata. D nekk i ten-yettmaggaren akken kan ara d-lalen ɣer tudert. Maca asestan yerḥan allaɣ-iw: D anwa-t wagi ukkud i yi-texdeɛ?